|  |  |  |  |  |  |  |
| --- | --- | --- | --- | --- | --- | --- |
| **ethnosΕΛΛΗΝΙΚΗ ΔΗΜΟΚΡΑΤΙΑ** | | |  |  | | |
| **ΓΕΝΙΚΗ Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ ΟΡΓΑΝΩΣΗΣ**  **ΦΟΡΟΛΟΓΙΚΗ & ΤΕΛΩΝΕΙΑΚΗ ΑΚΑΔΗΜΙΑ (ΦΟ.Τ.Α.)**  **Τμήμα Β΄ - Υλοποίησης Εκπαιδευτικών Προγραμμάτων** | | | | |  | Αθήνα, 23/10/2020  Αριθ. Πρωτ: **ΦΟΡ. ΤΕΛ. ΑΚΑΔ. Β 1125689 ΕΞ 2020**  **ΠΡΟΣ :**  Αποδέκτες Πίνακα Διανομής |
| Ταχ. Δ/νση  Ταχ. Κώδικας  Πληροφορίες  Τηλέφωνο  E-mail  Url | :  :  :  :  :  : | Μαρίνου Αντύπα 86-88  163 46, Ηλιούπολη  Γ. Καραμπατσόλης  213 2114832  [i.karampatsolis@aade.gr](mailto:i.karampatsolis@aade.gr)  [www.aade.gr](http://www.aade.gr) | | |  |

|  |  |
| --- | --- |
| **ΘΕΜΑ**: | Πρόσκληση συμμετοχής υπαλλήλων στο εξ αποστάσεως πρόγραμμα εκπαίδευσης: «**ΈΜΜΕΣΕΣ ΤΕΧΝΙΚΕΣ ΕΛΕΓΧΟΥ ΓΙΑ ΤΟΝ ΠΡΟΣΔΙΟΡΙΣΜΟ ΕΣΟΔΩΝ ΑΠΟ ΕΠΙΧΕΙΡΗΜΑΤΙΚΗ ΔΡΑΣΤΗΡΙΟΤΗΤΑ (ΑΡΧΗ ΤΩΝ ΑΝΑΛΟΓΙΩΝ-ΣΧΕΣΗ ΤΗΣ ΤΙΜΗΣ ΠΩΛΗΣΗΣ ΠΡΟΣ ΤΟ ΣΥΝΟΛΙΚΟ ΌΓΚΟ ΤΟΥ ΚΥΚΛΟΥ ΕΡΓΑΣΙΩΝ)**» |

Στο πλαίσιο της προσπάθειας που καταβάλλει η Φορολογική & Τελωνειακή Ακαδημία (ΦΟ.Τ.Α.) για συνεχή επιμόρφωση του ανθρώπινου δυναμικού και αναβάθμιση των παρεχόμενων υπηρεσιών της Α.Α.Δ.Ε., διοργανώνει πρόγραμμα εξ αποστάσεως εκπαίδευσης με τίτλο «**ΈΜΜΕΣΕΣ ΤΕΧΝΙΚΕΣ ΕΛΕΓΧΟΥ ΓΙΑ ΤΟΝ ΠΡΟΣΔΙΟΡΙΣΜΟ ΕΣΟΔΩΝ ΑΠΟ ΕΠΙΧΕΙΡΗΜΑΤΙΚΗ ΔΡΑΣΤΗΡΙΟΤΗΤΑ (ΑΡΧΗ ΤΩΝ ΑΝΑΛΟΓΙΩΝ - ΣΧΕΣΗ ΤΗΣ ΤΙΜΗΣ ΠΩΛΗΣΗΣ ΠΡΟΣ ΤΟ ΣΥΝΟΛΙΚΟ ΌΓΚΟ ΤΟΥ ΚΥΚΛΟΥ ΕΡΓΑΣΙΩΝ)**».

**Ημερομηνίες διεξαγωγής**

Λόγω του μεγάλου πλήθους των συμμετεχόντων, οι εκπαιδευόμενοι θα κατανεμηθούν σε δύο τμήματα με διαφορετική ημερομηνία έναρξης ως εξής:

|  |  |  |  |
| --- | --- | --- | --- |
|  | **Έναρξη** | **Λήξη** | **Κωδικός** |
| 1 | 12/11/2020 | 17/11/2020 | 99.076.Φ.152.20 |
| 2 | 26/11/2020 | 1/12/2020 | 99.078.Φ.152.20 |

Κάθε υπάλληλος μπορεί να δηλώσει μία ή δύο προτιμήσεις συμμετοχής, επιλέγοντας την ένδειξη «Ναι» στις σχετικές στήλες του συνημμένου εγγράφου excel. Εάν δεν μπορεί να συμμετάσχει σε κάποια ημερομηνία, επιλέγεται η ένδειξη «Όχι».

Τονίζεται ότι η πρόσβαση στα online μαθήματα είναι ατομική και η χρήση του ατομικού κωδικού πρόσβασης TAXISnet είναι απαραίτητη για την πιστοποίηση της συμμετοχής των εκπαιδευόμενων στη διδακτική διαδικασία.

**Ομάδα - στόχος**

Το πρόγραμμα απευθύνεται αποκλειστικά σε υπαλλήλους πουυπηρετούν στις κάτωθι οργανικές μονάδες:

1. Τμήματα Ελέγχου των Δ.Ο.Υ.
2. Κέντρο Ελέγχου Μεγάλων Επιχειρήσεων (Κ.Ε.ΜΕ.ΕΠ)
3. Κέντρο Ελέγχου Φορολογουμένων Μεγάλου Πλούτου (Κ.Ε.ΦΟ.ΜΕ.Π)
4. Διεύθυνση Εσωτερικού Ελέγχου (Δ.ΕΣ.ΕΛ.)
5. Διεύθυνση Επίλυσης Διαφορών (Δ.Ε.Δ.)
6. Διεύθυνση Προγραμματισμού και Αξιολόγησης Ελέγχων και Ερευνών (ΔΙ.Π.Α.Ε.Ε.)
7. Υπηρεσίες Ερευνών & Διασφάλισης Δημοσίων Εσόδων (Υ.Ε.Δ.Δ.Ε.)

**Μέθοδος υλοποίησης του προγράμματος**

Το πρόγραμμα εκπαίδευσης ισοδυναμεί με αντίστοιχο συμβατικό πρόγραμμα 3 ημερών (21 ώρες) και θα υλοποιηθεί με τη χρήση σύγχρονων και ασύγχρονων μεθόδων μάθησης. Πιο συγκεκριμένα:

* Ασύγχρονη μέθοδος: Τις δύο πρώτες ημέρες (Πέμπτη και Παρασκευή) οι εκπαιδευόμενοι θα μελετήσουν υποχρεωτικά το διδακτικό υλικό που είναι αναρτημένο στην πλατφόρμα ηλεκτρονικής εκπαίδευσης της ΑΑΔΕ στην ιστοσελίδα [*https://elearning.aade.gr*](https://elearning.aade.gr). Το διδακτικό υλικό αποτελείται από βιντεοσκοπημένη εισαγωγική διάλεξη και δύο παρουσιάσεις και θα είναι προσβάσιμο οποιαδήποτε ώρα της ημέρας. Επιπλέον, οι συμμετέχοντες θα μπορούν να υποβάλουν ερωτήματα και απορίες στους εκπαιδευτές μέσω του σχετικού forum.
* Σύγχρονη μέθοδος: Τις δύο τελευταίες ημέρες του προγράμματος (Δευτέρα και Τρίτη) οι εκπαιδευόμενοι, υπό την προϋπόθεση ότι έχουν παρακολουθήσει τη βιντεοσκοπημένη διάλεξη, θα παρακολουθήσουν τις online παρουσιάσεις των εισηγητών διάρκειας 3 ωρών (08:30 έως 11:30), μέσω της πλατφόρμας  των Δημόσιων Υπηρεσιών e:Presence, η οποία είναι προσβάσιμη στην ιστοσελίδα [*www.epresence.gov.gr*](http://www.epresence.gov.gr/). Στις τηλεπαρουσιάσεις αυτές θα συζητηθούν διεξοδικότερα τα θέματα του σεμιναρίου, θα δοθούν συγκεκριμένα παραδείγματα και θα απαντηθούν οι ερωτήσεις που έχουν διατυπωθεί στο forum.

Την τελευταία ημέρα του προγράμματος, μετά το πέρας της online παρουσίασης, θα πραγματοποιηθεί ηλεκτρονικά, μέσω της πλατφόρμας e-learning της Ακαδημίας, γραπτή εξέταση. Για τη χορήγηση βεβαίωσης συμμετοχής στο πρόγραμμα, απαιτείται τόσο η επιτυχής συμμετοχή στις εξετάσεις όσο και η ανελλιπής παρακολούθηση του προγράμματος.

**Απαιτήσεις συμμετοχής**

Ως ελάχιστος τεχνικός εξοπλισμός απαιτείται ένας ηλεκτρονικός υπολογιστής με ηχεία ή ακουστικά, καθώς και πρόσβαση στο διαδίκτυο. Η ύπαρξη κάμερας και μικροφώνου στον ηλεκτρονικό υπολογιστή είναι χρήσιμη αλλά όχι απαραίτητη. Η εξοικείωση με τη χρήση Η/Υ θεωρείται δεδομένη. Τέλος, επισημαίνεται ότι η παρακολούθηση των online παρουσιάσεων προϋποθέτει την εγκατάσταση της εφαρμογής Zoom.

Οι συμμετέχοντες υπάλληλοι θα λάβουν οδηγίες για την είσοδό τους στην πλατφόρμα e:Presence και την εγκατάσταση της εφαρμογής Zoom, καθώς και για την εγγραφή τους στην ηλεκτρονική πλατφόρμα της Ακαδημίας.

**Υποβολή αιτήματος από τις Υπηρεσίες**

Με βάση τα ανωτέρω, παρακαλούμε οι Προϊστάμενοι των Υπηρεσιών να αποστείλουν έως την **Τέταρτη,** **4.11.2020 και ώρα 15:00**, στη διεύθυνση ηλεκτρονικού ταχυδρομείου i.karampatsolis@aade.gr[, την πρότασή τους με τους προς επιμόρφωση υπαλλήλους,](mailto:i.karampatsolis@aade.gr,%20την%20πρότασή%20τους%20με%20τους%20προς%20επιμόρφωση%20υπαλλήλους,%20και%20να%20επιβεβαιώσουν%20τη%20διαθεσιμότητα%20συμμετοχής%20τους,%20) και να επιβεβαιώσουν τη διαθεσιμότητα συμμετοχής τους, συμπληρώνοντας με σειρά προτεραιότητας τον συνημμένο **Πίνακα** με τα στοιχεία των προτεινομένων υπαλλήλων. Παρακαλούνται οι Υπηρεσίες, κατά την διαδικασία συμπλήρωσης των αιτήσεων των υπαλλήλων, να λαμβάνουν υπόψιν πιθανές ανειλημμένες υπηρεσιακές υποχρεώσεις τους ,(π.χ. παρουσία σε δικαστήριο) στις διαθέσιμες ημερομηνίες πραγματοποίησης του προγράμματος. Υπογραμμίζεται ότι ο πίνακας θα πρέπει **να αποσταλεί σε επεξεργάσιμη μορφή (excel)** και τα στοιχεία που περιλαμβάνει είναι δεσμευτικά για τις Υπηρεσίες και τους υπαλλήλους τους.

Η τελική επιλογή των εκπαιδευομένων θα γίνει από τη Φορολογική & Τελωνειακή Ακαδημία και στη συνέχεια οι Υπηρεσίες θα ενημερωθούν με σχετικό έγγραφο επιλογής υπαλλήλων.

Τέλος, επισημαίνεται ότι, λόγω της αυξημένης εκδήλωσης ενδιαφέροντος που αναμένεται να παρουσιάσει το συγκεκριμένο πρόγραμμα, η Ακαδημία δεν μπορεί να δεσμευθεί ότι θα ικανοποιηθούν όλα τα αιτήματα συμμετοχής.

Αναμένουμε την άμεση ανταπόκρισή σας.

**Η ΠΡΟΪΣΤΑΜΕΝΗ ΤΗΣ**

**ΦΟΡΟΛΟΓΙΚΗΣ & ΤΕΛΩΝΕΙΑΚΗΣ ΑΚΑΔΗΜΙΑΣ**

**α.α.**

**ΣΠΥΡΟΣ ΚΑΛΛΙΜΑΝΗΣ**

**Συνημμένα**:

1. Πίνακας στοιχείων υπαλλήλων (.xlsx)

**ΠΙΝΑΚΑΣ ΔΙΑΝΟΜΗΣ**

**Προς ενέργεια**

|  |  |
| --- | --- |
| **Δ.Ο.Υ. Φορολογικής Περιφέρειας Αθηνών**   1. Δ.Ο.Υ. ΑΓΙΩΝ ΑΝΑΡΓΥΡΩΝ 2. Δ.Ο.Υ. ΑΘΗΝΩΝ Α΄ 3. Δ.Ο.Υ. ΑΘΗΝΩΝ Δ΄ 4. Δ.Ο.Υ. ΑΘΗΝΩΝ ΙΓ΄ 5. Δ.Ο.Υ. ΑΘΗΝΩΝ ΙΖ΄ 6. Δ.Ο.Υ. ΓΛΥΦΑΔΑΣ 7. Δ.Ο.Υ. ΕΛΕΥΣΙΝΑΣ 8. Δ.Ο.Υ. ΗΛΙΟΥΠΟΛΗΣ 9. Δ.Ο.Υ. ΚΑΛΛΙΘΕΑΣ 10. Δ.Ο.Υ. ΚΑΤΟΙΚΩΝ ΕΞΩΤΕΡΙΚΟΥ 11. Δ.Ο.Υ. ΚΗΦΙΣΙΑΣ 12. Δ.Ο.Υ. ΛΑΜΙΑΣ 13. Δ.Ο.Υ. ΛΙΒΑΔΕΙΑΣ 14. Δ.Ο.Υ. ΝΕΑΣ ΙΩΝΙΑΣ 15. Δ.Ο.Υ. ΠΑΛΛΗΝΗΣ 16. Δ.Ο.Υ. ΠΕΡΙΣΤΕΡΙΟΥ 17. Δ.Ο.Υ. ΦΑΕ ΑΘΗΝΩΝ 18. Δ.Ο.Υ. ΧΑΛΚΙΔΑΣ 19. Δ.Ο.Υ. ΧΟΛΑΡΓΟΥ   **Δ.Ο.Υ. Φορολογικής Περιφέρειας Θεσσαλονίκης**   1. Δ.Ο.Υ. ΑΛΕΞΑΝΔΡΟΥΠΟΛΗΣ 2. Δ.Ο.Υ. ΑΜΠΕΛΟΚΗΠΩΝ ΘΕΣ/ΝΙΚΗΣ 3. Δ.Ο.Υ. ΒΕΡΟΙΑΣ 4. Δ.Ο.Υ. ΒΟΛΟΥ 5. Δ.Ο.Υ. ΔΡΑΜΑΣ 6. Δ.Ο.Υ. ΕΔΕΣΣΑΣ 7. Δ.Ο.Υ. ΘΕΣΣΑΛΟΝΙΚΗΣ Δ΄ 8. Δ.Ο.Υ. ΘΕΣΣΑΛΟΝΙΚΗΣ Ε΄ 9. Δ.Ο.Υ. ΘΕΣΣΑΛΟΝΙΚΗΣ Ζ΄ 10. Δ.Ο.Υ. ΘΕΣΣΑΛΟΝΙΚΗΣ ΦΑΕ 11. Δ.Ο.Υ. ΚΑΒΑΛΑΣ 12. Δ.Ο.Υ. ΚΑΡΔΙΤΣΑΣ | 1. Δ.Ο.Υ. ΚΑΣΤΟΡΙΑΣ 2. Δ.Ο.Υ. ΚΑΤΕΡΙΝΗΣ 3. Δ.Ο.Υ. ΚΟΖΑΝΗΣ 4. Δ.Ο.Υ. ΚΟΜΟΤΗΝΗΣ 5. Δ.Ο.Υ. ΛΑΡΙΣΑΣ 6. Δ.Ο.Υ. ΞΑΝΘΗΣ 7. Δ.Ο.Υ. ΠΟΛΥΓΥΡΟΥ 8. Δ.Ο.Υ. ΣΕΡΡΩΝ 9. Δ.Ο.Υ. ΤΡΙΚΑΛΩΝ   **Δ.Ο.Υ. Φορολογικής Περιφέρειας Πατρών**   1. Δ.O.Y. AΓPINIOY 2. Δ.O.Y. ΠATPΩN Α΄ 3. Δ.O.Y. ΠYPΓOY 4. Δ.O.Y. KAΛAMATAΣ 5. Δ.O.Y. KOPINΘOY 6. Δ.O.Y. NAYΠΛIOΥ 7. Δ.O.Y. ΣΠAPTHΣ 8. Δ.O.Y. TPIΠOΛHΣ 9. Δ.O.Y. IΩANNINΩN 10. Δ.O.Y. ΠPEBEZAΣ 11. Δ.O.Y. KEPKYPAΣ   **Δ.Ο.Υ. Φορολογικής Περιφέρειας Πειραιώς**   1. Δ.Ο.Υ. ΠΕΙΡΑΙΑ Α΄ 2. Δ.O.Y. ΠEIPAIA Ε΄ 3. Δ.O.Y. ΠΛOIΩN ΠEIPAIA 4. Δ.O.Y. ΦAE ΠEIPAIA 5. Δ.O.Y. MYTIΛHNHΣ 6. Δ.O.Y. POΔOY 7. Δ.O.Y. ΣYPOY 8. Δ.O.Y. AΓIOY NIKOΛAOY 9. Δ.O.Y. HPAKΛEIOY 10. Δ.O.Y. PEΘYMNOY 11. Δ.O.Y. XANIΩN |

**Ειδικές αποκεντρωμένες υπηρεσίες**

1. ΔΙΕΥΘΥΝΣΗ ΕΠΙΛΥΣΗΣ ΔΙΑΦΟΡΩΝ (Δ.Ε.Δ.)
2. ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ ΚΑΙ ΑΞΙΟΛΟΓΗΣΗΣ ΕΛΕΓΧΩΝ ΚΑΙ ΕΡΕΥΝΩΝ (ΔΙ.ΠΑ.Ε.Ε.)
3. ΚΕΝΤΡΟ ΕΛΕΓΧΟΥ ΦΟΡΟΛΟΓΟΥΜΕΝΩΝ ΜΕΓΑΛΟΥ ΠΛΟΥΤΟΥ (Κ.Ε.ΦΟ.ΜΕ.Π)
4. ΔΙΕΥΘΥΝΣΗ ΕΣΩΤΕΡΙΚΟΥ ΕΛΕΓΧΟΥ [(Δ.ΕΣ.ΕΛ.)](http://home.aade.int/drupal8/post/dieythynsi-esoterikoy-eleghoy-desel)
5. ΚΕΝΤΡΟ ΕΛΕΓΧΟΥ ΜΕΓΑΛΩΝ ΕΠΙΧΕΙΡΗΣΕΩΝ (Κ.Ε.ΜΕ.ΕΠ)

**Περιφερειακές Υπηρεσίες**

1. ΥΠΗΡΕΣΙΑ ΕΡΕΥΝΩΝ ΚΑΙ ΔΙΑΣΦΑΛΙΣΗΣ ΔΗΜΟΣΙΩΝ ΕΣΟΔΩΝ ΑΤΤΙΚΗΣ (Υ.Ε.Δ.Δ.Ε. ΑΤΤΙΚΗΣ)
2. ΥΠΗΡΕΣΙΑ ΕΡΕΥΝΩΝ ΚΑΙ ΔΙΑΣΦΑΛΙΣΗΣ ΔΗΜΟΣΙΩΝ ΕΣΟΔΩΝ ΗΡΑΚΛΕΙΟΥ (Υ.Ε.Δ.Δ.Ε. ΗΡΑΚΛΕΙΟΥ)
3. ΥΠΗΡΕΣΙΑ ΕΡΕΥΝΩΝ ΚΑΙ ΔΙΑΣΦΑΛΙΣΗΣ ΔΗΜΟΣΙΩΝ ΕΣΟΔΩΝ ΘΕΣΣΑΛΟΝΙΚΗΣ (Υ.Ε.Δ.Δ.Ε. ΘΕΣΣΑΛΟΝΙΚΗΣ)
4. ΥΠΗΡΕΣΙΑ ΕΡΕΥΝΩΝ ΚΑΙ ΔΙΑΣΦΑΛΙΣΗΣ ΔΗΜΟΣΙΩΝ ΕΣΟΔΩΝ ΠΑΤΡΑΣ (Υ.Ε.Δ.Δ.Ε. ΠΑΤΡΑΣ)

**Κοινοποίηση**

1. ΓΕΝΙΚΗ ΔΙΕΥΘΥΝΣΗ ΦΟΡΟΛΟΓΙΚΗΣ ΔΙΟΙΚΗΣΗΣ (Γ.Δ.Φ.Δ.)
2. ΦΟΡΟΛΟΓΙΚΗ ΠΕΡΙΦΕΡΕΙΑ ΑΘΗΝΩΝ
3. ΦΟΡΟΛΟΓΙΚΗ ΠΕΡΙΦΕΡΕΙΑ ΘΕΣΣΑΛΟΝΙΚΗΣ
4. ΦΟΡΟΛΟΓΙΚΗ ΠΕΡΙΦΕΡΕΙΑ ΠΑΤΡΩΝ
5. ΦΟΡΟΛΟΓΙΚΗ ΠΕΡΙΦΕΡΕΙΑ ΠΕΙΡΑΙΩΣ

**Εσωτερική διανομή**

1. ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ ΟΡΓΑΝΩΣΗΣ (Γ.Δ.Α.Δ.Ο.)
2. ΦΟΡΟΛΟΓΙΚΗ & ΤΕΛΩΝΕΙΑΚΗ ΑΚΑΔΗΜΙΑ (ΦΟ.Τ.Α.) - ΤΜΗΜΑΤΑ Α΄, Β΄ και Γ΄